Јавни оглас о додјели локација за привремено заузимање јавне површине за постављање рекламних медија у оквиру надстрешница на аутобуским стајалиштима јавног превоза путника

На основу члана 3. став 2. Одлуке о условима закупа и висини накнаде за коришћење земљишта, објеката и инфраструктуре у власништву Града за постављање базних станица мобилне телефоније („Службени гласник града Бања Лука“, број 11/18 и 27/26), Одјељење за комуналне послове расписује


ЈАВНИ ПОЗИВ
 

Одјељење за комуналне послове одредило је 1 (једну) локацију за изградњу базне станице мобилне телефоније ,,Саве Љубоје“, на земљишту означеном као к.ч. број 1625/1 к.о. Бања Лука 5 (н.п.) у Бањалуци.
Позивају се заинтересована правна лица да се пријаве на јавни позив, а у циљу постављања телекомуникационе опреме - базне станице мобилне телефоније за коју су издати Локацијски услови.
Право на подношење пријаве имају сва заинтересована правна лица која имају одобрење Регулаторне агенције за комуникације БиХ за пружање ГСМ (Глобални систем за мобилне телекомуникације) и УМТС (Универзални покретни телекомуникациони систем) услуга или дозволу за обављање дјелатности оператера јавних електронских комуникационих мрежа.
Учесник јавног позива дужан је уз пријаву потписану од стране овлаштеног лица за заступање да достави и одобрење за обављање дјелатности за коју је добио сагласност Регулаторне агенције за комуникације БиХ.

Пријаву са документацијом, доставити у затвореној коверти на адресу: Град Бања Лука – Градоначелник - Градска управа - Одјељење за комуналне послове, Трг српских владара 1, Бања Лука са назнаком „Пријава на Јавни позив правним лицима за постављање телекомуникационе опреме - базне станице мобилне телефоније, с позивом на број предмета: 05-370-5393/2026.
Након окончања јавног позива, са заинтересованим правним лицем ће се закључити Уговор о закупу земљишта којим ће се регулисати међусобна права и обавезе уговорних страна, а на основу члана 6. Одлуке о условима закупа и висини накнаде за коришћење земљишта, објеката и инфраструктуре у власништву Града за постављање базних станица мобилне телефоније („Службени гласник града Бања Лука“, број 11/18 и 27/26).

Рок за достављање пријава је од 17.09.2026. године до 24.09.2026.године.

Сва додатна питања и информације о локацијама, у вези са Јавним позивом, могу се добити на број телефона 051/244-497 радним даном од 08.00 до 10.00 часова, контакт особа Зоран Тешић, дипл. правник.

Непотпуне и неблаговремене пријаве неће бити разматране.

Правно лице чија пријава по Јавном позиву није прихваћена има право жалбе Градоначелнику у року од 15 дана од дана пријема рјешења. Жалба се изјављује у писаној форми, путем Комисије.

